Kumečiai (Pilkalnis)

Kumečiai (, nuo 1928 m. Fichtenhöhe) – buvęs dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 24 km į šiaurės rytus nuo Pilkalnio, 24 km į pietryčius nuo Lazdynų, Šešupės kairiajame krante.

 Istorija 

Įkurti apie 1680 m. valstybinio miško žemėse.Erwin Spehr, Aus der Geschichte des Kreises Schloßberg (Pillkallen), vok. 1785 m. buvo bajoriškasis kaimas ir pasienio gyvenvietė su 10 ugniakurų,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.79. Karaliaučius ir Leipcigas, 1785 vok. 1822 m. – dvaras ir kaimas su 89 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.3 (Kr – O), p.41. Kümmel, Halle, 1822 vok. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Doristalio valsčiui. Tikintieji priklausė Širvintos evangelikų liuteronų parapijai. 1928 m. prijungtas prie Beržininkų kaimo bendruomenės.Derištalio valsčius, Teritoriniai pokyčiai Vokietijoje ir vokiečių administruojamose teritorijose 1874-1945 m. vok. Dvarą valdė Brėmerių () giminė. 1932 m. dvaras turėjo 407 ha žemės, iš jų, 265 ha ariamos, 84 ha pievų ir ganyklų, 39 ha miško.Güter des Landkreises Pillkallen von 1932, vok. Dvare buvo pieninė, veikė mokykla. Šešupės pakrantėje buvo parkas, šalia dvaro trobesių – keliolikos sodybų darbininkų gyvenvietė.Kumečiai:2. Mažosios Lietuvos enciklopedija, T.2 (Kas-Maž). Vilnius, Mažosios Lietuvos fondas, Mokslo ir enciklopedijų leidybos institutas, 2003 Po Antrojo pasaulinio karo išnyko.

 Gyventojai 

 Šaltiniai 

Kategorija:Pilkalnio apskrities gyvenvietės